钦定古今图书集成/方舆汇编/职方典/第1238卷 > 《三云岛记》陈治安
## 钦定古今图书集成/方舆汇编/职方典/第1238卷 > 《三云岛记》陈治安

新化县，环山而治者也，故县人无所爱于山，然亦岂
可并置秀异奇特之山而一不知爱？入新化，过花桥

如云，婆娑劲干，抱石俱老。予初入县，过而骇之，问居
民，无以名也；曰：地则崖口耳。予总字之曰“三云岛。”其
北一岛曰“起云”，有民苏氏居焉，不得胜处，得其胜处
而亭焉榭焉，精舍焉，人世之蓬莱也。其中一岛曰“屯
云”；众石位置，各中肯款。环聚之中，更有平土。三岛精
神翕合于此，即平土而亭焉榭焉，朱栏碧槛焉，篱落
而松竹焉，蓬莱之最胜也。其南一岛曰“回云”；聚石耸
削，外更回环，倚山临溪，设有茅舍，得“其胜处矣，奈荒
陋何？”易荒陋而栏焉、槛焉，石桥焉，垂杨焉，刳平土而
大波涛焉，蓬莱之亚旅也。天下所称名胜，峨嵋、武夷、
石梁、雁宕，余身未到，即不得妄定优劣。若目所经见
《飞来燕子》、虎丘、赤壁以至长安之西山，饶点缀耳，境
不能过三云岛也。三岛芜蔽于群蛮，开通自宋世，先
既不入《灵均》、宋玉之赋。及宋熙宁开道之日，欧、苏、曾、
王、秦、黄、张、晁、陈无己诸君子俱在，足迹曾不入其地。
而兹地缙绅先生又因三岛去县稍远，概与群山置
之不辨，故遂令其泯泯无闻。昔张负见吾家户牖侯
曰：“人固有美好如陈平而长贫贱者乎？以三岛之秀
异，岂能终泯泯无闻于天下也！”度予力不能为魏无
知，窃敢自许为先识之张负。时天启三年岁在昭阳
大渊海一阳生之月哉。生明淤越。镜清道人。约略而
为之记。